I 2009 ble nett med Long Term Evolution, LTE, satt opp i Oslo og Stockholm. Fra desember 2010 ble WiMax og LTE ansett som 4G teknologier selv om de var langt unna datarater på 1 Gbit/s. I Norge hadde 95% av befolkningen 4G-dekning høsten 2015, mens 49% av arealet hadde 4G-dekning. Telenor anslår at 98% av alle husstander vil ha 4G-dekning innen utgangen av 2016. LTE-Advanced lanseres av flere selskaper som 4G+, og har datarater opp til 300Mbit/s, men dekningsgraden er pr april 2016 mye lavere enn for LTE.